บาทเปิด 33.15 บาทต่อดอลลาร์ แนวโน้มอ่อนค่า
เงินบาทเปิดตลาด 33.15 บาทต่อดอลลาร์ แนวโน้มอ่อนค่าตามภูมิภาค หลังเงินเฟ้อสหรัฐพุ่งหนุนเฟดปรับขึ้นดอกเบี้ย
11 มี.ค. 2565

เมื่อวันที่ 11 มี.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้าอยู่ที่ระดับ 33.15 บาท/ดอลลาร์ ใกล้เคียงจากปิดตลาดเย็นวานนี้ที่ระดับ 33.14/16 บาท/ดอลลาร์การเคลื่อนไหวของเงินบาทวันนี้คาดว่าจะไปในทิศทางอ่อนค่าเมื่อเทียบกับดอลลาร์ เช่นเดียวกับค่าสกุลเงินอื่นๆ ในภูมิภาคโดยเมื่อคืนสหรัฐเผยอัตราเงินเฟ้อเดือนก.พ.อยู่ที่ 7.9% สูงสุดในรอบ 40 ปี ซึ่งทำให้ตลาดคาดว่าการประชุมธนาคารกลางสหรัฐ(เฟด) ในสัปดาห์หน้าจะมีการปรับขึ้นอัตราดอกเบี้ยนโยบายแน่นอน อย่างน้อย 0.25%"เงินเฟ้อสหรัฐสูงสุดในรอบ 40 ปี ตลาดมองว่าประชุมเฟดสัปดาห์หน้าต้องขึ้นดอกเบี้ยแน่นอนอย่างน้อย 0.25% และในการประชุมต่อๆ ไปของเฟดที่เหลือในปีนี้ อาจต้องขึ้นดอกเบี้ยในทุกรอบ" นักบริหารเงินระบุขณะที่ปัจจัยในประเทศช่วงนี้คงต้องติดตามกระแสเงินทุนเคลื่อนย้าย ซึ่งพบว่าแรงขายพันธบัตรจากต่างชาติเริ่มซาลง นอกจากนี้ยังต้องติดตามสถานการณ์ราคาน้ำมันที่เพิ่มสูงขึ้นต่อเนื่อง ซึ่งจะมีผลต่อดุลการค้าของไทยในระยะต่อไปนักบริหารเงิน คาดว่า เงินบาทวันนี้จะเคลื่อนไหวในกรอบ 33.10 - 33.25 บาท/ดอลลาร์